Pakelinis
Pakelinis – ežeras Lietuvoje, Varėnos rajone, 4 km į šiaurę nuo Merkinės, Subartonių miške. Ežeras netaisyklingo trikampio formos, ilgis iš šiaurės į pietus – 0,34 km, plotis – iki 0,25 km. Altitudė 102 m. Krantai aukšti, ištisai apaugę medžiais, tik šiaurinis krantas žemas ir pelkėtas. Šiaurinėje pakrantėje plyti pievos, įsikūręs Subartonių kaimas. Iš šiaurinio ežero galo išteka upelis link Kampinio ežero (Nemuno intako Straujos baseinas). Pietvakarinėje pakrantėje įrengta stovyklavietė.